Филиали Хуҷандии Донишгоҳи Технологии Тоҷикистон

Филиали Донишгоҳи технологии Тоҷикистон дар Хуҷанд - яке аз дошишгоҳҳои таҳсилоти олии касбии Тоҷикистон солҳои 1992-2010 буд. Соли 2010 Филиали ДТТ ба - Донишкадаи политехникии Донишгоҳи техникии Тоҷикистон ба номи академик М. Осимӣ дар шаҳри Хуҷанд (ДПДТТХ) ҳамроҳ карда шудааст.

 Маълумоти мухтасар 
Филиали Донишгоҳи технологии Тоҷикистон дар Хуҷанд (ФДТТ) соли 1992 ҳамчун Шўъбаи Хуҷандии Донишкадаи саноати сабук ва хўроквории Тоҷикистон ташкил ёфтааст. Моҳи марти соли 1993 ба Филиали Хуҷандии Донишгоҳи Технологии Тоҷикистон табдил дода шуд.  Мақоми донишгоҳ мактаби олии касбӣ буда, дорои иҷозатномаҳои (литсензияҳои) давлатии Вазорати маорифи Тоҷикистон оид ба ҳуқуқи пешбурди фаъолияти таълимӣ дар соҳаи таҳсилоти олии касбӣ ва Шаҳодатнома дар бораи аккредитатсияи давлатӣ мебошад.

 Таърих 
Соли нахустини таълимӣ дар филиал ҳамагӣ 50 нафар донишҷўён таҳсил менамуданд ва тўли солҳои минбаъдаи фаъолияти худ, он васеъ шуда, мақоми худро дар соҳаи маорифи Ҷумҳурии Тоҷикистон пурқувват гардонид. Теъдоди донишҷўёни филиал дар шўъбаҳои рўзона ва ғоибона тақрибан 1400 нафарро ташкил медиҳад.

Аз соли 1997 (соли хатми аввал) то соли 2005 филиалро 677 донишҷўён хатм намудаанд.
Соли 2010 дар натиҷаи якҷояшавии ду филиали донишгоҳҳо- филилали Донишгоҳи техникии Тоҷикистон ба номи М. Осимӣ ва филиали Хуҷандии Донишгоҳи технологии Тоҷикистон - Донишкадаи политехникии Донишгоҳи техникии Тоҷикистон ба номи академик М. Осимӣ дар шаҳри Хуҷанд (ДПДТТХ) ташкил шудааст.

 Пайвандҳо 
 Филиали Хуҷандии Донишгоҳи Технологии Тоҷикистон 

Гурӯҳ:Мактабҳои олии Хуҷанд
Гурӯҳ:Маориф дар Тоҷикистон
Гурӯҳ:Хуҷанд
Гурӯҳ:Соли 1992